**Î N A T E N Ț I A S T U D E N Ț I L O R !!**

* **Toți studenții, inclusiv cei aflați în situații speciale** (prelungire de școlaritate, reînmatriculare, înmatriculare în an superior, reluare de studii, transfer), pot fi evaluați la disciplinele nepromovate, **doar în baza cererii de reexaminare**, conform programărilor afișate, după cum urmează :
* în Sesiunea I pentru disciplinele nepromovate din anii anteriori, semestrul I
* în Sesiunea a II-a pentru disciplinele nepromovate din anii anteriori, semestrul II
* în Sesiunea a III-a pentru toate disciplinele nepromovate, din toți anii de studiu, ambele semestre
* Studentul are **obligația** de a depune **Cererea de reexaminare** și **dovada achitării taxei de reexaminare** (50 lei / disciplină), la Secretariatul facultății, cu cel puțin 5 zile înaintea datei stabilite pentru examinare. **DOAR** restanțele din anii anteriori se plătesc, indiferent dacă studentul este la prima sau la a doua prezentare.
* Restanțele se susțin cu cadrul didactic care predă disciplina în anul universitar în care se susține restanța.
* La examenele pentru **mărirea notei**, se pot prezenta **doar studenții integraliști**. Mărirea notei se poate solicita pentru maxim trei discipline din anul curent, printr-o **cerere** unică depusă la Secretariatul facultății. Aceste examene se susțin doar în Sesiunea a III-a, sunt gratuite și nu se pot repeta, rămânând valabilă nota obținută la ultima evaluare. Neprezentarea la examenul pentru mărirea notei, atrage după sine anularea notei inițiale.
* Studenții au **obligația** de a urmări *Carnetul Online* <https://portal.univ-ovidius.ro/login> În cazul sesizării unor neconcordanțe, studenții pot solicita rectificarea situației în **maxim 5 zile de la încheierea sesiunii**, printr-o **cerere** depusă la Secretariatul facultății. Nerespectarea termenului conduce la pierderea notei obținute.